ดัชนีหุ้นปิดบวก 10.45 จุด
หุ้นไทยส่งท้ายสัปดาห์แกว่งผันผวน แต่สามารถยืนปิดแดนบวกได้ 10.45 จุด ซื้อขายแผ่ว 3.6 หมื่นล้าน
29 ต.ค. 2565

หุ้นไทยส่งท้ายสัปดาห์แกว่งผันผวน แต่สามารถยืนปิดแดนบวกได้ 10.45 จุด ซื้อขายแผ่ว 3.6 หมื่นล้าน
ตลาดหุ้นวันที่ 5 ก.ค. ในช่วงบ่ายตลาดแกว่งตัวลดลงจนดัชนีกลับไปยืนในแดนลบ แต่เกิดขึ้นในระยะเวลาไม่นาน หลังจากนั้นดัชนีแกว่งตัวบวกจนมาปิดการซื้อขายที่ระดับ 1,441.33 จุด เพิ่มขึ้น 10.45 จุด หรือ 0.73% มูลค่าการซื้อขาย 36,828.62  ล้านบาท
5 อันดับหุ้นที่มีการซื้อขายสูงสุด
1.PTT  ปิดที่ 348 บาท เพิ่มขึ้น 6 บาท หรือ 1.75% มูลค่าการซื้อขาย 2,139 ล้านบาท 
2.CK  ปิดที่ 18.60 บาท เพิ่มขึ้น 1 บาท หรือ 5.68% มูลค่าการซื้อขาย 2,011 ล้านบาท 
 3.KBANK  ปิดที่ 181.50 บาท เพิ่มขึ้น 2 บาท หรือ 1.11% มูลค่าการซื้อขาย 1,916 ล้านบาท 
4.PTTGC ปิดที่ 72 บาท เพิ่มขึ้น 2.50 บาท หรือ 3.60% มูลค่าการซื้อขาย 1,805 ล้านบาท 
5.ADVANC   ปิดที่ 283 บาท ลดลง 3 บาท หรือ 1.05% มูลค่าการซื้อขาย 1,798 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป(ประเทศไทย)  กล่าวว่า ดัชนีหุ้นไทยในช่วงบ่ายแกว่งตัวลดลงแต่ในท้ายตลาดยังสามารถยืนบวกได้ น่าจะเป็นการขายทำกำไรปกติ เพราะปัจจัยแวดล้อมยังไม่พบว่ามีการเปลี่ยนแปลงอย่างมีนัยสำคัญ เพราะการปรับพอร์ตการลงทุนของนักลงทุนต่างชาติระยะนี้ยังไม่มีทิศทางที่ชัดเจน
นอกจากนี้ ฝ่ายวิจัยยังคงให้นักลงทุนถือครองเงินสดในสัดส่วนที่สูง 50% อยู่ และการลงทุนในระยะนี้เป็นไปในรูปแบบเก็งกำไรระยะสั้น โดยให้ขายเมื่อมีกำไร
สำหรับทิศทางตลาดหุ้นในสัปดาห์หน้าคาดว่าจะแกว่งตัวผันผวน ขึ้น ๆ ลง  ๆ ในกรอบแนวรับ 1,400 จุด และแนวต้านที่ระดับ 1,480 จุด โดยมีประเด็นสำคัญให้จับตาคือเรื่องผลการประชุมของคณะกรรมการนโยบายการเงิน(กนง.) ที่จะมีขึ้นในวันที่ 10 ก.ค. ที่จะถึงนี้